《惜余春慢 芍药开时忆丰台女子曼殊 见陈作霖《国朝金陵词钞》》
清代·戴恭人

焚尾花繁，曼殊仙迹，丰台春色如许。红遮香径，碧绕阑干，当日如柔堪拟。

想一代词人，千秋佳丽。消受最怜伊，吟肩试倚。翠巾新拭，绣窗闲语，悄鬟低、犹堪追忆。

天与艳才如此。姗姗月下徘徊，露冷苔黏，钗横佩坠。

任从他、满目风光，总被杜鹃催去。

作者简介：江宁人，冯芝母。有《澈道人词存》。